pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สช. 5/2561

เรื่อง  การให้ความเห็นชอบผู้สอบบัญชีต่างประเทศ

(ฉบับที่ 4)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                   โดยที่มาตรา 61 และมาตรา 89 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 199 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และประกาศคณะกรรมการกํากับตลาดทุนที่เกี่ยวกับการออกและเสนอขายหลักทรัพย์ และที่เกี่ยวกับการเปิดเผยฐานะการเงินและผลการดําเนินงานของบริษัทต่างประเทศ กําหนดให้ผู้สอบบัญชีที่ตรวจสอบหรือสอบทานงบการเงินของกิจการที่กําหนดตามบทบัญญัติหรือข้อกําหนดดังกล่าวต้องเป็นผู้สอบบัญชีที่ได้รับความเห็นชอบจากสํานักงาน  ดังนั้น เพื่อให้ผู้สอบบัญชีต่างประเทศที่ได้รับความเห็นชอบตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558  เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558 สามารถตรวจสอบหรือสอบทานงบการเงินของโครงการจัดการลงทุนต่างประเทศได้ด้วย สํานักงานออกประกาศไว้ดังต่อไปนี้


ข้อ ๑ ให้เพิ่มความต่อไปนี้เป็น (5) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558  เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558  ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 57/2559  เรื่อง การให้ความเห็นชอบผู้สอบบัญชีต่างประเทศ (ฉบับที่ 3) ลงวันที่ 22 ธันวาคม พ.ศ. 2559  
                   “(5)  งบการเงินของโครงการจัดการลงทุนต่างประเทศตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหน่วยของโครงการจัดการลงทุนต่างประเทศ”


ข้อ ๒ ให้เพิ่มความต่อไปนี้เป็น (3) ของข้อ 1/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558  เรื่อง การให้ความเห็นชอบผู้สอบบัญชีต่างประเทศ ลงวันที่ 9 เมษายน พ.ศ. 2558  ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 57/2559  เรื่อง การให้ความเห็นชอบผู้สอบบัญชีต่างประเทศ (ฉบับที่ 3) ลงวันที่ 22 ธันวาคม พ.ศ. 2559   
  
                   “(3)  ผู้สอบบัญชีต่างประเทศที่สามารถประกอบธุรกิจเป็นผู้สอบบัญชีได้ตามที่กําหนดโดยกฎหมายของประเทศที่โครงการจัดการลงทุนต่างประเทศจัดตั้งขึ้น และสามารถดําเนินการสอบบัญชีและลงลายมือชื่อเพื่อแสดงความเห็นในการสอบบัญชีต่องบการเงินของโครงการจัดการลงทุนต่างประเทศตามที่กําหนดในข้อ 1(5)”


ข้อ ๓ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2561 เป็นต้นไป


ผู้มีอํานาจลงนาม - ประกาศ  ณ วันที่ 17 มกราคม พ.ศ. 2561

 

 

 

                                                                (นายรพี  สุจริตกุล)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 51/2558

เรื่อง  การยื่นคําขออนุญาต เอกสาร หรือหลักฐานสําหรับการเสนอขาย

ตราสารหนี้ที่ออกใหม่ และรายงานที่เกี่ยวข้อง

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในข้อ 6 แห่งประกาศคณะกรรมการกํากับหลักทรัพย์และ

ตลาดหลักทรัพย์ ที่ กจ. 7/2552  เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์ เป็นหลักทรัพย์ ลงวันที่ 13 มีนาคม พ.ศ. 2552  ข้อ 6 ประกอบกับข้อ 7 แห่งประกาศคณะกรรมการกํากับตลาดทุน ที่ ทจ. 9/2552  เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่13 มีนาคม พ.ศ. 2552  ข้อ 8 ประกอบกับข้อ 9 แห่งประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 และข้อ 7 ประกอบกับข้อ 4 แห่งประกาศคณะกรรมการกํากับตลาดทุน ที่ ทจ. 13/2552  เรื่อง การขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552  สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 16/2558  เรื่อง การยื่นคําขออนุญาต เอกสาร หรือหลักฐานสําหรับการเสนอขายตราสารหนี้ที่ออกใหม่ และรายงานที่เกี่ยวข้อง ลงวันที่ 8 เมษายน พ.ศ. 2558  และให้ใช้ความต่อไปนี้แทน

“ข้อ 5  ให้ชําระค่าธรรมเนียมคําขออนุมัติโครงการแปลงสินทรัพย์เป็นหลักทรัพย์

ตามข้อ 3 และชําระค่าธรรมเนียมคําขออนุญาตตามข้อ 4(1) ต่อสํานักงานเมื่อสํานักงานได้รับคําขอพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว”


ข้อ ๒ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2558 เป็นต้นไป


ผู้มีอํานาจลงนาม -    ประกาศ  ณ วันที่ 10 กรกฎาคม พ.ศ. 2558

 

                                                                        

  
(นายรพี  สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 16/2561

เรื่อง  การยื่นคําขออนุญาต เอกสาร หรือหลักฐานสําหรับการเสนอขาย

ตราสารหนี้ที่ออกใหม่ และรายงานที่เกี่ยวข้อง

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552  เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552  ข้อ 9 ประกอบกับข้อ 20 วรรคหนึ่ง ข้อ 41 ข้อ 46(2) ข้อ 47 ข้อ 62(4) และข้อ 81(10) แห่งประกาศคณะกรรมการกํากับตลาดทุน ที่ ทจ. 17/2561  เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 17 มกราคม พ.ศ. 2561 และข้อ 7 ประกอบกับข้อ 4 ข้อ 18 ข้อ 23(5) ข้อ 30(5) และข้อ 34(3) แห่งประกาศคณะกรรมการกํากับตลาดทุน ที่ ทจ. 13/2552  เรื่อง การขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552  สํานักงานออกประกาศไว้ดังต่อไปนี้


ข้อ ๑ ให้ยกเลิกความในข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 16/2558 เรื่อง การยื่นคําขออนุญาต เอกสาร หรือหลักฐานสําหรับการเสนอขายตราสารหนี้ที่ออกใหม่ และรายงานที่เกี่ยวข้อง ลงวันที่ 8 เมษายน พ.ศ. 2558  และให้ใช้ความต่อไปนี้แทน

                   “ข้อ 4   ในกรณีดังต่อไปนี้ ให้บริษัทหรือนิติบุคคลเฉพาะกิจดําเนินการให้เป็นไปตามหลักเกณฑ์ เงื่อนไข และวิธีการที่กําหนดไว้บนเว็บไซต์ของสํานักงาน

(1)  การยื่นคําขออนุญาตเสนอขายตราสารหนี้ที่ออกใหม่ที่ประกาศตามข้อ 2 กําหนดให้ต้องมีการยื่นคําขออนุญาตพร้อมเอกสารหรือหลักฐาน 

(2)  การยื่นข้อมูลเกี่ยวกับลักษณะของตราสารหนี้

(3)  การรายงานการเปลี่ยนแปลงผู้แทนผู้ถือหุ้นกู้ภายหลังการออกหุ้นกู้ 

(4)  การรายงานการไถ่ถอนตราสารหนี้ก่อนครบอายุ

(5)  การรายงานอัตราส่วนที่มีนัยสําคัญทางการเงินของบริษัทรายปี (key financial ratio)”


ข้อ ๒ ประกาศนี้ให้ใช้บังคับตั้งแต่วันที่ 1 เมษายน พ.ศ. 2561 เป็นต้นไป


ผู้มีอํานาจลงนาม - ประกาศ  ณ วันที่  17 มกราคม พ.ศ. 2561  

 

            
(นายรพี  สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 63/2559

เรื่อง  การรายงานการเปิดเผยข้อมูลของบริษัทที่ออกตราสารหนี้

ภายหลังจากการเสนอขายตราสารหนี้

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 57(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานออกประกาศไว้ดังต่อไปนี้


ข้อ ๑ ให้ยกเลิก

(1)  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 24/2542  เรื่อง การรายงานการเปิดเผยข้อมูลของบริษัทที่ออกหุ้นกู้ภายหลังจากการเสนอขายหุ้นกู้ ลงวันที่ 8 พฤศจิกายน พ.ศ. 2542

(2)  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สด. 41/2552  เรื่อง การรายงานการเปิดเผยข้อมูลของบริษัทที่ออกหุ้นกู้ภายหลังจากการเสนอขายหุ้นกู้ (ฉบับที่ 2) ลงวันที่ 3 สิงหาคม พ.ศ. 2552

(3)  ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 21/2558  เรื่อง การรายงานการเปิดเผยข้อมูลของบริษัทที่ออกหุ้นกู้ภายหลังจากการเสนอขายหุ้นกู้ (ฉบับที่ 3) ลงวันที่ 8 เมษายน พ.ศ. 2558


ข้อ ๒ ในประกาศนี้

“ตราสารหนี้”  หมายความว่า   พันธบัตร หุ้นกู้ หรือตั๋วเงิน

“บริษัท”  หมายความว่า   บริษัทตามมาตรา 4 ที่ออกตราสารหนี้

“การฟื้นฟูกิจการ”  หมายความว่า  การที่บริษัทมีลักษณะอย่างใดอย่างหนึ่งดังต่อไปนี้

(1)  เป็นบริษัทที่ศาลไทยหรือศาลต่างประเทศมีคําสั่งรับคําร้องให้ฟื้นฟูกิจการของบริษัท

(2)  เป็นบริษัทที่ศาลไทยหรือศาลต่างประเทศมีคําสั่งให้ฟื้นฟูกิจการของบริษัท

(3)  เป็นบริษัทที่ได้จัดทําแผนดําเนินการเพื่อแก้ไขเหตุแห่งการเพิกถอนจากการเป็นหลักทรัพย์จดทะเบียนที่จัดทําขึ้นตามข้อบังคับตลาดหลักทรัพย์แห่งประเทศไทยว่าด้วยหลักเกณฑ์ เงื่อนไข และวิธีการเกี่ยวกับการจัดทําแผนดําเนินการเพื่อแก้ไขเหตุแห่งการเพิกถอนและได้จัดส่งแผนดังกล่าวต่อตลาดหลักทรัพย์แห่งประเทศไทยแล้ว


ข้อ ๔ การรายงานตามข้อ 3 ให้แสดงรายละเอียดดังต่อไปนี้

(1) ข้อมูลเกี่ยวกับตราสารหนี้ ได้แก่ ชื่อผู้ออก ชื่อและประเภทของตราสาร วัน เดือน ปี ที่ออกตราสาร วัน เดือน ปี ที่ครบกําหนดไถ่ถอนตราสาร จํานวนตราสารที่เสนอขายทั้งหมด และจํานวนตราสารที่ยังไม่ได้ไถ่ถอน 

(2)  รายละเอียดของเหตุการณ์ตามข้อ 3 เช่น วันที่เกิดเหตุการณ์ เหตุที่ทําให้เกิดเหตุการณ์ เป็นต้น

(3)  กรณีมีการไถ่ถอนตราสารหนี้ตามข้อ 3(6) ให้ระบุราคาที่ไถ่ถอน และจํานวนตราสารที่ไถ่ถอนด้วย


ข้อ ๕ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2560 เป็นต้นไป


ผู้มีอํานาจลงนาม -              ประกาศ  ณ วันที่ 29 ธันวาคม พ.ศ. 2559 

 

 

     (นายรพี  สุจริตกุล)

        เลขาธิการ        

        สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 18/2561

เรื่อง  การรายงานการเปิดเผยข้อมูลของบริษัทที่ออกตราสารหนี้

ภายหลังจากการเสนอขายตราสารหนี้

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 57(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานออกประกาศไว้ดังต่อไปนี้


ข้อ ๑ ให้ยกเลิกความในข้อ 3 และข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 63/2559  เรื่อง การรายงานการเปิดเผยข้อมูลของบริษัทที่ออกตราสารหนี้ภายหลังจากการเสนอขายตราสารหนี้ ลงวันที่ 29 ธันวาคม พ.ศ. 2559 และให้ใช้ความต่อไปนี้แทน

“ข้อ 3   ให้บริษัทรายงานต่อสํานักงานโดยไม่ชักช้าเมื่อเกิดเหตุการณ์ใดเหตุการณ์หนึ่งหรือหลายเหตุการณ์ดังต่อไปนี้   

(1)  บริษัทมีการฟื้นฟูกิจการ

                   (2)  เหตุการณ์ใด ๆ ที่เป็นเงื่อนไขที่จะทําให้ผู้ถือตราสารหนี้ถือเป็นเหตุให้บริษัทผิดข้อตกลงตามตราสาร (events of default) 

(3)  บริษัทผิดข้อตกลงในการชําระหนี้ตามตราสาร (default) 

ข้อ 4  ให้บริษัทรายงานเหตุการณ์ตามที่กําหนดโดยมาตรา 57 และข้อ 3 ตามวิธีการที่กําหนดไว้บนเว็บไซต์ของสํานักงาน”


ข้อ ๒ ประกาศนี้ให้ใช้บังคับตั้งแต่วันที่ 1 เมษายน พ.ศ. 2561 เป็นต้นไป


ผู้มีอํานาจลงนาม - ประกาศ  ณ วันที่ 17 มกราคม พ.ศ. 2561

 

 

                                            (นายรพี  สุจริตกุล)

                                                เลขาธิการ

           สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 52 /2553

เรื่อง ข้อกําหนดเพิ่มเติมที่เกี่ยวข้องกับการเสนอขาย  
ใบสําคัญแสดงสิทธิอนุพันธ์ที่ออกใหม่

(ฉบับที่ 2 )

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 72 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 16 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2553  เรื่อง ข้อกําหนดเพิ่มเติมที่เกี่ยวข้องกับการเสนอขายใบสําคัญแสดงสิทธิอนุพันธ์ที่ออกใหม่ ลงวันที่ 22 เมษายน พ.ศ. 2553 และให้ใช้ความต่อไปนี้แทน  
“ข้อ 16  ให้ผู้เสนอขายใบสําคัญแสดงสิทธิอนุพันธ์และที่ปรึกษาทางการเงิน (ถ้ามี) ลงลายมือชื่อเพื่อรับรองความถูกต้องและครบถ้วนของข้อมูลไว้ในร่างหนังสือชี้ชวนตามหลักเกณฑ์ที่กําหนดไว้สําหรับการลงลายมือชื่อรับรองความถูกต้องและครบถ้วนของข้อมูลในแบบแสดงรายการข้อมูลตามประกาศคณะกรรมการกํากับตลาดทุนว่าด้วยการออกและเสนอขายใบสําคัญแสดงสิทธิอนุพันธ์”


ข้อ ๒ ให้ยกเลิกข้อ 17 และข้อ 18 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2553  เรื่อง ข้อกําหนดเพิ่มเติมที่เกี่ยวข้องกับการเสนอขายใบสําคัญแสดงสิทธิอนุพันธ์ที่ออกใหม่ ลงวันที่ 22 เมษายน พ.ศ. 2553


ข้อ ๓ ร่างหนังสือชี้ชวนที่ผู้เสนอขายใบสําคัญแสดงสิทธิอนุพันธ์ยื่นต่อสํานักงานก่อนวันที่ประกาศนี้มีผลใช้บังคับ  หากการลงลายมือชื่อรับรองความถูกต้องและครบถ้วนของข้อมูลในร่างหนังสือชี้ชวนดังกล่าวได้ดําเนินการตามหลักเกณฑ์ที่กําหนดไว้สําหรับการลงลายมือชื่อรับรองความถูกต้องและครบถ้วนของข้อมูลในแบบแสดงรายการข้อมูลการเสนอขายใบสําคัญแสดงสิทธิอนุพันธ์ตามประกาศคณะกรรมการกํากับตลาดทุนว่าด้วยการออกและเสนอขายใบสําคัญแสดงสิทธิอนุพันธ์  ให้ถือว่าเป็นการลงลายมือชื่อโดยชอบแล้ว


ข้อ ๔ ประกาศนี้ให้ใช้บังคับตั้งแต่วันที่  1 ธันวาคม พ.ศ. 2553   เป็นต้นไป


ผู้มีอํานาจลงนาม -           ประกาศ  ณ วันที่ 1 ธันวาคม พ.ศ. 2553

 

 

                                                                (นายธีระชัย  ภูวนาถนรานุบาล)

                                                                                เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เหตุผลในการออกประกาศฉบับนี้ คือ เพื่อปรับปรุงหลักเกณฑ์เกี่ยวกับการลงลายมือชื่อรับรองความถูกต้องและครบถ้วนของข้อมูลในร่างหนังสือชี้ชวนให้เหมาะสมยิ่งขึ้น และสอดคล้องกับหลักเกณฑ์เกี่ยวกับการลงลายมือชื่อรับรองความถูกต้องและครบถ้วนของข้อมูลในแบบแสดงรายการข้อมูลการเสนอขายใบสําคัญแสดงสิทธิอนุพันธ์ จึงจําเป็นต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 25 /2556

เรื่อง ข้อกําหนดเพิ่มเติมที่เกี่ยวข้องกับการเสนอขาย  
ใบสําคัญแสดงสิทธิอนุพันธ์ที่ออกใหม่

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 72 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ประกอบกับข้อ 11 และข้อ 32 แห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 สํานักงานออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นวรรคสองของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2553 เรื่อง ข้อกําหนดเพิ่มเติมที่เกี่ยวข้องกับการเสนอขายใบสําคัญแสดงสิทธิอนุพันธ์ที่ออกใหม่ ลงวันที่ 22 เมษายน พ.ศ. 2553   
 “การยื่นคําขออนุญาตเสนอขายใบสําคัญแสดงสิทธิอนุพันธ์โดยการส่งข้อมูลอิเล็กทรอนิกส์ตามหลักเกณฑ์และวิธีการที่กําหนดไว้บนเว็บไซต์ของสํานักงาน ผู้ยื่นคําขออนุญาตต้องดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ พ.ศ. 2547 ด้วย”

 ข้อ 2 ให้ยกเลิกความในข้อ 12 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2553 เรื่อง ข้อกําหนดเพิ่มเติมที่เกี่ยวข้องกับการเสนอขายใบสําคัญแสดงสิทธิอนุพันธ์ที่ออกใหม่ ลงวันที่ 22 เมษายน พ.ศ. 2553 และให้ใช้ความต่อไปนี้แทน  
 “ข้อ 12 แบบของร่างหนังสือชี้ชวนและวิธีการยื่นที่ผู้เสนอขายใบสําคัญแสดงสิทธิอนุพันธ์ต้องยื่นต่อสํานักงาน ให้เป็นไปตามแบบที่กําหนดไว้บนเว็บไซต์ของสํานักงาน”

  
  


 ข้อ 3 ให้ยกเลิกข้อ 13 และข้อ 14 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2553 เรื่อง ข้อกําหนดเพิ่มเติมที่เกี่ยวข้องกับการเสนอขายใบสําคัญแสดงสิทธิอนุพันธ์ที่ออกใหม่ ลงวันที่ 22 เมษายน พ.ศ. 2553

 ข้อ 4 ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2556 เป็นต้นไป

 ประกาศ ณ วันที่ 27 กันยายน พ.ศ. 2556

 (นายวรพล โสคติยานุรักษ์)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 41/2558

เรื่อง  ข้อกําหนดเพิ่มเติมที่เกี่ยวข้องกับการเสนอขาย  
ใบสําคัญแสดงสิทธิอนุพันธ์ที่ออกใหม่

(ฉบับที่ 4)

\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 72 แห่งพระราชบัญญัติหลักทรัพย์และตลาดหลักทรัพย์พ.ศ. 2535  และข้อ 11 และข้อ 32 แห่งประกาศคณะกรรมการกํากับตลาดทุน ที่ ทจ. 15/2553  เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553  สํานักงานออกข้อกําหนดไว้ ดังต่อไปนี้


ข้อ ๑ ให้ยกเลิกความในวรรคหนึ่งของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2553  เรื่อง ข้อกําหนดเพิ่มเติมที่เกี่ยวข้องกับการเสนอขายใบสําคัญแสดงสิทธิอนุพันธ์ที่ออกใหม่ ลงวันที่ 22 เมษายน พ.ศ. 2553  ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 25/2556  เรื่อง ข้อกําหนดเพิ่มเติมที่เกี่ยวข้องกับการเสนอขายใบสําคัญแสดงสิทธิอนุพันธ์ที่ออกใหม่ (ฉบับที่ 3) ลงวันที่ 27 กันยายน พ.ศ. 2556  และให้ใช้ความต่อไปนี้แทน

“ข้อ 4   ให้ผู้ที่ประสงค์จะเสนอขายใบสําคัญแสดงสิทธิอนุพันธ์ที่ออกใหม่ยื่นคําขออนุญาตและเอกสารหลักฐานดังต่อไปนี้ต่อสํานักงาน

(1)  ในกรณีเป็นการเสนอขายใบสําคัญแสดงสิทธิอนุพันธ์ที่ออกใหม่ที่มีทรัพย์สินเป็นประกันเต็มจํานวน ให้ยื่นคําขออนุญาตและเอกสารหลักฐานตามแนวทางและวิธีการที่จัดไว้บนเว็บไซต์ของสํานักงาน และให้ชําระค่าธรรมเนียมคําขออนุญาตต่อสํานักงานเมื่อสํานักงานได้รับคําขออนุญาตพร้อมทั้งเอกสารหลักฐานประกอบคําขออนุญาตที่ถูกต้องครบถ้วนตามคู่มือสําหรับประชาชนแล้ว 

(2)  ในกรณีเป็นการเสนอขายใบสําคัญแสดงสิทธิอนุพันธ์ที่ออกใหม่ที่มีทรัพย์สินเป็นประกันบางส่วนหรือไม่มีทรัพย์สินเป็นประกัน ให้ยื่นคําขอพิจารณาลักษณะของผู้ขออนุญาตและคําขออนุญาตเสนอขายใบสําคัญแสดงสิทธิอนุพันธ์ที่ออกใหม่แต่ละครั้ง พร้อมด้วยเอกสารหลักฐานตามแนวทางและวิธีการที่จัดไว้บนเว็บไซต์ของสํานักงาน และให้ชําระค่าธรรมเนียมคําขอ  
ดังกล่าวต่อสํานักงานเมื่อสํานักงานได้รับคําขอพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว”


ข้อ ๒ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2558 เป็นต้นไป


ผู้มีอํานาจลงนาม -                     ประกาศ  ณ วันที่ 10 กรกฎาคม พ.ศ. 2558

 

                                                                        
                                                                                      (นายรพี  สุจริตกุล)

                                                                                            เลขาธิการ

                                                     สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 25/2561

เรื่อง  ข้อกําหนดเพิ่มเติมที่เกี่ยวข้องกับการเสนอขาย  
ใบสําคัญแสดงสิทธิอนุพันธ์ที่ออกใหม่

(ฉบับที่ 5)

\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 11 ข้อ 21(3) และข้อ 36(3) แห่งประกาศคณะกรรมการกํากับตลาดทุน ที่ ทจ. 15/2553  เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553  สํานักงานออกประกาศไว้ดังต่อไปนี้


ข้อ ๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2561 เป็นต้นไป


ข้อ ๒ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2561 เป็นต้นไป


ผู้มีอํานาจลงนาม -          ประกาศ  ณ วันที่ 19 กุมภาพันธ์ พ.ศ. 2561

 

 

                                                                         (นายรพี  สุจริตกุล)

                                                                               เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 47/2564

เรื่อง วันหยุดทําการของบริษัทหลักทรัพย์และผู้ประกอบธุรกิจ

สัญญาซื้อขายล่วงหน้าประจําปี พ.ศ. 2565

\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 110 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และข้อ 2 วรรคหนึ่ง แห่งประกาศคณะกรรมการกํากับตลาดทุน ที่ ทธ. 88/2552  เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงานออกประกาศกําหนดวันหยุดทําการของบริษัทหลักทรัพย์และผู้ประกอบธุรกิจสัญญาซื้อขายล่วงหน้าประจําปี พ.ศ. 2565 ไว้ดังต่อไปนี้


อื่นๆ - 1.  วันจันทร์               3  มกราคม      วันหยุดชดเชยวันขึ้นปีใหม่ (วันเสาร์ที่ 1 มกราคม พ.ศ. 2565)

2.  วันพุธ                   16  กุมภาพันธ์   วันมาฆบูชา

3.  วันพุธ                   6  เมษายน       วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์

4.  วันพุธ                   13  เมษายน     วันสงกรานต์

5.  วันพฤหัสบดี           14  เมษายน     วันสงกรานต์

6.  วันศุกร์                 15  เมษายน     วันสงกรานต์

7.  วันจันทร์               2  พฤษภาคม    วันหยุดชดเชยวันแรงงานแห่งชาติ(วันอาทิตย์ที่ 1 พฤษภาคม พ.ศ. 2565)

8.  วันพุธ                   4  พฤษภาคม    วันฉัตรมงคล

9.  วันจันทร์               16  พฤษภาคม  วันหยุดชดเชยวันวิสาขบูชา (วันอาทิตย์ที่ 15 พฤษภาคม พ.ศ. 2565)

10.  วันศุกร์                3  มิถุนายน      วันเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณ พระบรมราชินี

11.  วันพุธ                 13  กรกฎาคม   วันอาสาฬหบูชา

12.  วันพฤหัสบดี          28  กรกฎาคม   วันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว

13.  วันศุกร์                12  สิงหาคม     วันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวงและวันแม่แห่งชาติ

14.  วันพฤหัสบดี          13  ตุลาคม       วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

15.  วันจันทร์              24  ตุลาคม      วันหยุดชดเชยวันปิยมหาราช(วันอาทิตย์ที่ 23 ตุลาคม พ.ศ. 2565)

16.  วันจันทร์              5  ธันวาคม       วันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ

17.  วันจันทร์              12  ธันวาคม     วันหยุดชดเชยวันรัฐธรรมนูญ(วันเสาร์ที่ 10 ธันวาคม พ.ศ. 2565)

                    สําหรับบริษัทหลักทรัพย์และผู้ประกอบธุรกิจสัญญาซื้อขายล่วงหน้าทุกแห่งในจังหวัดนราธิวาสจังหวัดปัตตานี จังหวัดยะลา จังหวัดสตูล และจังหวัดสงขลา ให้หยุดในวันตรุษอีดิ้ลฟิตรี (วันรายอปอซอ) วันตรุษอีดิ้ลอัฎฮา (วันรายอฮัจยี) ตามประกาศสํานักจุฬาราชมนตรี และวันตรุษจีน เป็นการเพิ่มเติม  หากวันตรุษดังกล่าวไม่ตรงกับวันหยุดตามที่กล่าวข้างต้น หรือวันหยุดประจําสัปดาห์


ผู้มีอํานาจลงนาม ๑ ประกาศ  ณ วันที่ 29 กรกฎาคม พ.ศ. 2564                                         

 

 

 

(นางสาวรื่นวดี  สุวรรณมงคล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สร. 59/2559

เรื่อง ข้อกําหนดเกี่ยวกับรายการและข้อความในสัญญาก่อตั้งทรัสต์  
ของทรัสต์เพื่อการลงทุนในอสังหาริมทรัพย์

(ฉบับที่ 7)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 9 มาตรา 15 และมาตรา 21 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  สํานักงาน ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกความใน (1/1) ของข้อ 17  แห่งประกาศสํานักงานคณะกรรมการ

กํากับหลักทรัพย์และตลาดหลักทรัพย์ ที่ สร. 26/2555  เรื่อง ข้อกําหนดเกี่ยวกับรายการและข้อความ

ในสัญญาก่อตั้งทรัสต์ของทรัสต์เพื่อการลงทุนในอสังหาริมทรัพย์ ลงวันที่ 21 พฤศจิกายน พ.ศ. 2555 

ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สร. 12/2559  เรื่อง ข้อกําหนดเกี่ยวกับรายการและข้อความในสัญญาก่อตั้งทรัสต์ของทรัสต์เพื่อการลงทุนในอสังหาริมทรัพย์ (ฉบับที่ 5) ลงวันที่ 30 มีนาคม พ.ศ. 2559 และให้ใช้ความต่อไปนี้แทน

                   “(1/1) ในกรณีที่กําหนดให้กองทรัสต์สามารถกู้ยืมเงินได้ ต้องมีข้อกําหนดที่แสดงว่าการกู้ยืมเงินของกองทรัสต์ไม่ว่าด้วยวิธีการใด ต้องไม่มีลักษณะดังต่อไปนี้

                            (ก)  มีข้อตกลงและเงื่อนไขทํานองเดียวกับข้อกําหนดของหุ้นกู้ที่ให้ไถ่ถอนหุ้นกู้เมื่อมีการเลิกบริษัท (perpetual bond)

                            (ข)  มีลักษณะของอนุพันธ์แฝง เว้นแต่เป็นกรณีที่เข้าลักษณะที่ครบถ้วนดังนี้

                                1.  ให้สิทธิลูกหนี้ในการชําระหนี้คืนก่อนกําหนด (callable) หรือให้สิทธิกองทรัสต์ในการเรียกให้ลูกหนี้ชําระหนี้คืนก่อนกําหนด (puttable)

                                2.  กําหนดดอกเบี้ยหรือผลตอบแทนไว้อย่างแน่นอนหรือเป็นอัตราที่ผันแปรตามอัตราดอกเบี้ยของสถาบันการเงินหรืออัตราดอกเบี้ยอื่น

                                3. ไม่มีการกําหนดเงื่อนไขการจ่ายดอกเบี้ยหรือผลตอบแทนที่อ้างอิงกับปัจจัยอ้างอิงอื่นเพิ่มเติม

                            (ค)  มีลักษณะเป็นการแปลงสินทรัพย์เป็นหลักทรัพย์”


ข้อ ๒ ในกรณีที่สัญญาก่อตั้งทรัสต์ของกองทรัสต์ใดมีรายการและข้อความที่ขัดหรือแย้งกับข้อกําหนดที่แก้ไขเพิ่มเติมโดยประกาศนี้ ให้ทรัสตีดําเนินการให้มีการแก้ไขเพิ่มเติมสัญญาก่อตั้งทรัสต์เพื่อให้เป็นไปตามข้อกําหนดที่แก้ไขเพิ่มเติมโดยประกาศนี้ภายในโอกาสแรกที่กระทําได้


ข้อ ๓ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2560 เป็นต้นไป


ผู้มีอํานาจลงนาม - ประกาศ  ณ  วันที่ 20 ธันวาคม พ.ศ. 2559

 

 

 

                                                               (นายรพี  สุจริตกุล)

                                                                    เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์